**Publiskais pārskats par Līvānu novada pašvaldības kapitālsabiedrībām un tai piederošajām kapitāla daļām 2022.gadā**

*Sagatavots atbilstoši Publiskas personas kapitāla daļu un*

*kapitālsabiedrību pārvaldības likuma 36.panta 11.apakšpunktam*

Satura rādītājs

1. Ievads.
2. Pašvaldības kapitālsabiedrību pārvaldība.
3. Vispārīgā informācija par pašvaldībai piederošajām kapitālsabiedrībām un kapitāla daļām.
4. Dividenžu politika un 2022.gadā pašvaldības budžetā iemaksātās dividendes.
5. 2022.gadā notikušie valdes locekļu nominācijas procesi.
6. Informācijas atklātība kapitālsabiedrībās.
7. Pašvaldības līdzdalības izvērtējums kapitālsabiedrībās un vispārējais stratēģiskais mērķis.
8. SIA „Līvānu siltums”.
9. SIA „Līvānu dzīvokļu un komunālā saimniecība”.
10. SIA "Līvānu slimnīca".
11. SIA „Atkritumu apsaimniekošanas Dienvidlatgales starppašvaldību organizācija”.

**1. Ievads**

Saskaņā ar Publiskas personas kapitāla daļu un kapitālsabiedrību pārvaldības likuma 36.panta 11.apakšpunktu atvasināta publiska persona nodrošina, ka tās mājaslapā internetā ne vēlāk kā līdz katra gada 1. oktobrim tiek publiskots ikgadējais pārskats par atvasinātai publiskai personai piederošām kapitālsabiedrībām un kapitāla daļām. Minētajā pārskatā ietver konsolidētu informāciju par atvasinātas publiskas personas līdzdalību kapitālsabiedrībās, tās ieguldītajiem resursiem un to atdevi, kapitālsabiedrību sniegtajiem pakalpojumiem, iemaksām valsts budžetā un pašvaldību budžetos, saņemtajām valsts vai pašvaldības budžeta dotācijām, par nozarēm, kurās darbojas kapitālsabiedrības ar atvasinātas publiskas personas līdzdalību, par notikušajiem valdes un padomes locekļu nominācijas procesiem, kā arī citu informāciju, kas nepieciešama, lai sniegtu priekšstatu par atvasinātas publiskas personas kapitālsabiedrībām un kapitāla daļām. Pārskatā iekļauj arī informāciju par to, kā atvasināta publiska persona un tai piederošās kapitālsabiedrības izpildījušas šā panta 36. un šā likuma 58. panta prasības.

Pašvaldību likuma 10.panta pirmās daļas 9.punktā ir noteikts, ka tikai domes kompetencē ir likumā noteiktajā kārtībā izveidot, reorganizēt un likvidēt pašvaldības kapitālsabiedrības un nodibinājumus, kā arī lemt par dalību kapitālsabiedrībās, biedrībās un nodibinājumos.

Publiskas personas kapitāla daļu un kapitālsabiedrību pārvaldības likuma 4.panta pirmajā daļā ir noteikts, ka publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma 88.pantam.

Valsts pārvaldes iekārtas likuma 88.panta pirmajā daļā ir noteikts, ka ciktāl likumā nav noteikts citādi, publiska persona savu funkciju efektīvai izpildei var dibināt kapitālsabiedrību vai iegūt līdzdalību esošā kapitālsabiedrībā, ja īstenojas viens no šādiem nosacījumiem:

1) tiek novērsta tirgus nepilnība – situācija, kad tirgus nav spējīgs nodrošināt sabiedrības interešu īstenošanu attiecīgajā jomā;

2) publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai;

3) tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai.

Līvānu novada pašvaldībai (turpmāk tekstā – Pašvaldība) pieder kapitāla daļas četrās kapitālsabiedrībās un tām ir būtiska loma novada iedzīvotāju dzīves kvalitātes uzlabošanā.

**2. Pašvaldības kapitālsabiedrību pārvaldība**

Pašvaldība sev piederošo kapitāla daļu kapitālsabiedrībās pārvaldību realizē atbilstoši Publiskas personas kapitāla daļu un kapitālsabiedrību pārvaldības likuma un uz tā pamata izdoto Ministru kabineta noteikumu un Pašvaldības domes lēmumu prasībām.

Saskaņā ar Publiskas personas kapitāla daļu un kapitālsabiedrību pārvaldības likuma 14.panta pirmo daļu pašvaldības kapitāla daļu turētāja pārstāvis SIA “Līvānu siltums”, SIA “Līvānu dzīvokļu un komunālā saimniecība”, SIA "Līvānu slimnīca", SIA „Atkritumu apsaimniekošanas Dienvidlatgales starppašvaldību organizācija” ir Līvānu novada pašvaldības izpilddirektors. Tādejādi Pašvaldības kapitālsabiedrību pārvaldību 2022.gadā veica pašvaldības izpilddirektors, kuram viens no pienākumiem saskaņā ar minētā likuma 14.panta pirmo daļu ir pieņemt likumā paredzētos kapitāla daļu turētāja lēmumus. Ar domes lēmumu ieceltais atbildīgais darbinieks sniedza pašvaldības izpilddirektoram nepieciešamās ziņas un sagatavoja dokumentus, lai pašvaldības izpilddirektors varētu pildīt kapitāla daļu turētāja funkcijas Pašvaldības kapitālsabiedrībās, t. sk. pieņemt dalībnieku sapulces lēmumus.

Atbildīgā darbinieka pienākumos ietilpst:

1. ziņot kapitāla daļu turētāja pārstāvim par katru Sabiedrības dalībnieku sapulci tūlīt pēc tam, kad saņemts paziņojums par sapulces sasaukšanu un iepazīstina viņu ar sapulces darba kārtību;

2. sniegt kapitāla daļu turētāja pārstāvim ziņas, kas ir atbildīgā darbinieka rīcībā, lai viņš varētu pieņemt dalībnieku sapulces lēmumus;

3. sagatavot atzinumu par Sabiedrības sagatavotiem dalībnieku sapulcē izskatāmajiem projektiem un citiem dokumentiem;

4. regulāri apkopot informāciju par Sabiedrības saimnieciski finansiālās darbības rezultātiem un nekavējoties informēt kapitāla daļu turētāja pārstāvi par riskiem, kas varētu radīt zaudējumus vai citu kaitējumu Sabiedrības darbībā;

5. sniegt atzinumu par Sabiedrībai doto uzdevumu un mērķu sasniegšanu un to atbilstību Sabiedrības darbības stratēģijai;

6. sniegt priekšlikumus un norādījumus par kontrolējošo institūciju konstatēto pārkāpumu un risku novēršanu;

7. veikt citas darbības un izpildīt uzdevumus, ko viņam rakstveidā uzdevis kapitāla daļu turētāja pārstāvis un ko nosaka normatīvie akti.

**3. Vispārīgā informācija par pašvaldībai piederošajām kapitālsabiedrībām un kapitāla daļām.**

Pašvaldībai kapitāla daļas pieder sekojošās kapitālsabiedrībās:

1. Sabiedrība ar ierobežotu atbildību "Līvānu siltums" – 100%,

2. Sabiedrība ar ierobežotu atbildību "Līvānu dzīvokļu un komunālā saimniecība" – 100%,

3. Sabiedrība ar ierobežotu atbildību "Līvānu slimnīca" -100%,

4. Sabiedrība ar ierobežotu atbildību „ Atkritumu apsaimniekošanas Dienvidlatgales starppašvaldību organizācija” - 5,28%.

**4. Dividenžu politika un 2022.gadā pašvaldības budžetā iemaksātās dividendes**

Publiskas personas kapitāla daļu un kapitālsabiedrību pārvaldības likuma 35.panta pirmajā daļā noteikts, ka atvasinātas publiskas personas augstākā lēmējinstitūcija reglamentē kārtību, kādā nosakāma dividendēs izmaksājamā peļņas daļa kapitālsabiedrībā, kurā atvasinātai publiskai personai ir izšķirošā ietekme.

Pašvaldībā dividenžu izmaksu politiku nosaka 2015.gada 26.novembra Līvānu novada domes sēdes lēmums Nr. 18 – 21 ”Par minimālās dividendēs izmaksājamās peļņas daļas noteikšanu”.

SIA „Līvānu dzīvokļu un komunālā saimniecība” 2022.gadā strādājusi ar peļņu 33762 EUR, kuru, pamatojoties uz Publiskas personas kapitāla daļu un kapitālsabiedrību pārvaldības likuma 66.panta pirmās daļas 2.punktu, piedaloties kapitāla daļu turētāja pārstāvim, ar 2023.gada 14.marta dalībnieku sapulces lēmumu Nr. 2-1 nolemj novirzīt iepriekšējo gadu zaudējumu segšanai.

SIA „Līvānu siltums” 2022.gadā strādājusi ar zaudējumiem 270275 EUR. Pamatojoties uz 2023.gada 16.marta dalībnieku sapulces lēmumu Nr. 1-1, piedaloties kapitāla daļu turētāja pārstāvim, nolemj 2022.gada zaudējumus atļaut segt no iepriekšējo gadu nesadalītās peļņas, bet atlikušo nesadalīto peļņas daļu novirzīt vidēja termiņa darbības stratēģijas 2023.-2028.gadam pasākumu izpildei.

SIA „Līvānu slimnīca” 2022.gadā strādājusi ar peļņu 205044 EUR. Pamatojoties uz 2023.gada 30.marta Līvānu novada domes lēmumu Nr. 4 - 15 “Par atbrīvošanu no dividenžu maksāšanas” un Publiskas personas kapitāla daļu un kapitālsabiedrību pārvaldības likuma 66.panta pirmās daļas 2.punktu, piedaloties kapitāla daļu turētāja pārstāvim, ar 2023.gada 31.marta dalībnieku sapulces lēmumu Nr. 1-1 nolemj atbrīvot no dividenžu maksāšanas, peļņu novirzot kapitālsabiedrības infrastruktūras uzlabošanai.

SIA „Atkritumu apsaimniekošanas Dienvidlatgales starppašvaldību organizācija” finansiālo darbību 2022.gadā noslēgusi ar peļņu 96406 EUR. Ar 2023.gada 31.marta dalībnieku sapulces lēmumu nolemj pārskata gada peļņas 96406 EUR 50% tas ir 48203 EUR pirms nodokļu nomaksas sadalīt dividendēs dalībniekam proporcionāli viņam piederošo daļu nominālvērtību summai. Līvānu novada pašvaldība dividendēs saņēma 1866,00 EUR.

**5. 2022.gadā notikušie valdes locekļu nominācijas procesi**

2022.gadā Pašvaldības kapitālsabiedrību valdes locekļu nominēšanas procesi nav notikuši.

**6. Informācijas atklātība kapitālsabiedrībās**

Pašvaldības kapitālsabiedrības ir izpildījušas Publiskas personas kapitāla daļu un kapitālsabiedrību pārvaldības likuma 58. panta prasības.

Informācija par Pašvaldības kapitālsabiedrībām atrodama interneta mājas lapās:

SIA „Līvānu dzīvokļu un komunālā saimniecība” - <https://www.livanudzks.lv/publiskojama-informacija>

SIA „Līvānu siltums” - <https://www.livani.lv/lv/filiale/livanu-siltums>

SIA „Līvānu slimnīca” - <https://livanuslimnica.lv>

SIA „Atkritumu apsaimniekošanas Dienvidlatgales starppašvaldību organizācija” - [www.aadso.lv](http://www.aadso.lv)

**7.Pašvaldības līdzdalības izvērtējums kapitālsabiedrībās un vispārējais stratēģiskais mērķis**

Publiskas personas kapitāla daļu un kapitālsabiedrību pārvaldības likuma 7.pantā ir noteikts, ka publiskai personai ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību šā likuma 4.panta nosacījumiem.

Lēmumu par publiskas personas līdzdalības saglabāšanu kapitālsabiedrībās pieņem attiecīgās publiskās personas augstākā lēmējinstitūcija. Lēmumā ietver:

1) vērtējumu attiecībā uz atbilstību šā likuma 4.panta nosacījumiem;

2) vispārējo stratēģisko mērķi.

Publiskas personas kapitāla daļu un kapitālsabiedrību pārvaldības likuma 4.panta pirmajā daļā noteikts, ka publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma 88.pantam.

Valsts pārvaldes iekārtas likuma 88.panta pirmajā daļā noteikts, ka ciktāl likumā nav noteikts citādi, publiska persona savu funkciju efektīvai izpildei var dibināt kapitālsabiedrību vai iegūt līdzdalību esošā kapitālsabiedrībā, ja īstenojas viens no šādiem nosacījumiem:

1) tiek novērsta tirgus nepilnība – situācija, kad tirgus nav spējīgs nodrošināt sabiedrības interešu īstenošanu attiecīgajā jomā;

2) publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai;

3) tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai.

Līvānu novada dome ar 2021.gada 27.maija lēmumu Nr. 8-29 “Par līdzdalību SIA “Līvānu dzīvokļu un komunālā saimniecība”” apstiprināja pārvērtējumu par Līvānu novada pašvaldības tiešo līdzdalību SIA “Līvānu dzīvokļu un komunālā saimniecība” un nolēma saglabāt līdzdalību SIA “Līvānu dzīvokļu un komunālā saimniecība” (pašvaldības līdzdalība -100%), kā arī noteica kapitālsabiedrības vispārējos stratēģiskos mērķus:

1. nodrošināt Līvānu novada Līvānu pilsētā kvalitatīvus sabiedriskos ūdenssaimniecības pakalpojumus;
2. nodrošināt Līvānu novada Līvānu pilsētā kvalitatīvus pašvaldības dzīvojamo māju pārvaldīšanas un apsaimniekošanas pakalpojumus līdz dzīvojamo māju pārvaldīšanas tiesību nodošanai dzīvokļu īpašniekiem.

Līvānu novada dome ar 2021.gada 17.jūnija lēmumu Nr. 9-17 “Par līdzdalību SIA “Līvānu siltums”” apstiprināja pārvērtējumu par Līvānu novada pašvaldības tiešo līdzdalību SIA “Līvānu siltums” un nolēma saglabāt līdzdalību SIA “Līvānu siltums” (pašvaldības līdzdalība -100%), kā arī noteica kapitālsabiedrības vispārējo stratēģisko mērķi: nodrošināt Līvānu novada Līvānu pilsētā kvalitatīvus siltumenerģijas apgādes pakalpojumus.

Līvānu novada dome ar 2022.gada 26.maija lēmumu Nr. 9-21 “Par līdzdalību SIA “Līvānu slimnīca” apstiprināja pārvērtējumu par Līvānu novada pašvaldības tiešo līdzdalību SIA “Līvānu slimnīca” un nolēma saglabāt līdzdalību SIA “Līvānu slimnīca” (pašvaldības līdzdalība -100%), kā arī noteica kapitālsabiedrības vispārējos stratēģiskos mērķus:

1. nodrošināt Līvānu novadā kvalitatīvus veselības aprūpes pakalpojumus;
2. nodrošināt Līvānu novadā kvalitatīvus ilgstošās sociālās aprūpes un sociālās rehabilitācijas pakalpojumus.

**8. SIA “Līvānu siltums”.**

SIA „Līvānu siltums”, reģ. Nr. 40003482591, juridiskā adrese: Zaļā iela 39, Līvāni, Līvānu novads, LV-5316, reģistrēta Latvijas Republikas Uzņēmumu reģistrā 2000.gada 25.februārī. Līvānu novada pašvaldībai pieder SIA „Līvānu siltums” 100 % kapitāla daļu. Daļas ir vienādas un nedalāmas. Katrai daļai ir vienas balss tiesības, kā arī tiesības piedalīties kapitālsabiedrības pārvaldē un peļņas sadalē.

Sabiedrībai nav līdzdalības citās kapitālsabiedrībās.

Valde: Valērijs Priluckis - valdes priekšsēdētājs.

SIA „Līvānu siltums" kā pašvaldības kapitālsabiedrības pamatdarbības veids ir siltumenerģijas apgādes pakalpojumu sniegšana Līvānu novada Līvānu pilsētā. SIA no nodibināšanas brīža sniedz iedzīvotājiem - fiziskajām, juridiskajām un publiskajām personām kvalitatīvus siltumenerģijas apgādes pakalpojumus. Kapitālsabiedrības darbības joma atbilstoši SIA ‘’Līvānu siltums’’ statūtiem ir siltumapgāde un siltumtīkli, tvaika piegāde un gaisa kondicionēšana (NACE klasifikators 35.30).

Nozīmīgākie notikumi 2022.gadā.

Atbilstoši īstermiņa darbības plānam, sabiedrība 2022.gadā ir iegādājusies un katlumājas Celtniecības ielā 7A, Līvānos teritorijā uzstādījusi autosvarus koksnes šķeldas daudzuma reģistrācijai EUR 49 500 vērtībā. Ir veikti pievedceļa uz katlumāju pārbūves un remonta darbi.

Ir noslēgušies darbi katlumājas pieslēgšanai pie centralizētās pilsētas ūdens apgādes sistēmas.

Daudzdzīvokļu dzīvojamo māju siltummezglos tika uzsākti siltumenerģijas skaitītāju aprīkošanas darbi ar siltumenerģijas patēriņa attālinātās datu nolasīšanas sistēmām. Notika šo sistēmu pieslēgšanas un regulēšanas darbi.

Tika turpināti darbi pie katlumājas lietus notekūdeņu sistēmas izbūves, katlumājas teritorijas sakārtošanas un labiekārtošanas.

Plānotie būtiskie notikumi 2023.gadā.

2023.gadā ir ieplānots paveikt sekojošos darbus:

**- turpināt uzsāktos kanalizāciju tīklu izbūves, atjaunošanas un palaišanas** darbus SIA ‘’Līvānu siltums’’ katlumājā;

- turpināt siltumenerģijas lietotāju siltummezglos ierīkot siltumenerģijas patēriņa attālinātās datu nolasīšanas sistēmas;

- paplašināt šķeldas uzglabāšanas laukumu sabiedrības katlumājā Celtniecības ielā 7A, Līvānos;

- turpināt darbus pie katlu mājas pievedceļa pārbūves, nodrošinot to ar apgaismojuma sistēmu;

- izstrādāt tehniski-ekonomisko pamatojumu saules paneļu uzstādīšanai SIA ,,Līvānu siltums’’ katlumājā.

Galvenie finanšu rādītāji 2022. un 2021. gadā:

|  |  |  |
| --- | --- | --- |
| Finanšu rādītājs | 2022.gads, EUR | 2021.gads, EUR |
| Apgrozījums | 1 533 329 | 1 363 134 |
| Peļņa/ zaudējumi | (270 275) | 236 458 |
| Aktīvi | 2 335 965 | 2 392 720 |
| Naudas atlikums | 779 515 | 935 157 |
| Pamatkapitāls | 2 072 345 | 2 072 345 |
| Pašu kapitāls | 2 687 150 | 3 004 978 |

Veiktās iemaksas valsts un pašvaldības budžetā:

|  |  |  |
| --- | --- | --- |
| Nodokļa veids | 2022.gads  EUR | 2021.gads  EUR |
| Pievienotas vērtības nodoklis | 162 732 | 166 657 |
| Valsts sociālās apdrošināšanas obligātas iemaksas | 142 810 | 110 829 |
| Iedzīvotāju ienākuma nodoklis | 70 633 | 52 079 |
| Nekustamā īpašuma nodoklis | 1 898 | 2 104 |
| Dabas resursu nodoklis | 3 462 | 2 587 |
| Uzņēmējdarbības riska valsts nodeva | 130 | 125 |
| Uzņēmuma ienākuma nodoklis | 0 | 218 |
| Samaksātās dividendes Līvānu novada pašvaldībai | 23 645 | 32 716 |

*Informācijas avots:* **SIA valdes informācija**

**9.SIA „Līvānu dzīvokļu un komunālā saimniecība”**

SIA „Līvānu dzīvokļu un komunālā saimniecība”, reģ. Nr. 41503010497, juridiskā adrese: Rīgas iela 2b, Līvāni, Līvānu novads, LV-5316, reģistrēta Latvijas Republikas Uzņēmumu reģistrā 1994.gada 20.aprīlī. Līvānu novada pašvaldībai pieder SIA „Līvānu dzīvokļu un komunālā saimniecība” 100 % kapitāla daļu.

Sabiedrībai nav līdzdalības citās kapitālsabiedrībās.

Valde: Raimonds Šubnikovs - valdes priekšsēdētājs, Guntis Stiprais - valdes loceklis.

SIA “Līvānu dzīvokļu un komunālā saimniecība “ saimnieciskā darbības veidi:

* daudzdzīvokļu namu kopīpašumā esošo daļu apsaimniekošana un komunālo pakalpojumu sniegšana;
* ūdens ieguve un piegāde, notekūdeņu savākšana un attīrīšana Līvānu pilsētas teritorijā;
* cieto sadzīves atkritumu savākšana Līvānu novadā un nodošana apglabāšanai vai tālākai pārstrādei;
* asenizācijas pakalpojumu sniegšana Līvānu pilsētā un novadā;
* pilsētas ceļu, ielu un ietvju apsaimniekošana un remonts;
* pilsētas zaļās zonas, parku un skvēru apsaimniekošana;
* pilsētas sabiedriskās tualetes uzturēšana.

Sabiedrība ir vienīgais uzņēmums Līvānu novadā, kas nodarbojas ar iepriekš minēto pakalpojumu sniegšanu.

Nozīmīgākie notikumi 2022. gadā:

* 2022. gadā turpinājās projekta Līvānu ūdenssaimniecības attīstības III kārtas otrā daļas apgūšana.
* No daudzdzīvokļu māju izveidotajiem uzkrājumiem 2022. gadā paveikti remontdarbi 138 tūkst. EUR vērtībā.

Plānotie būtiskākie notikumi 2023. gadā:

* 2023. gadā realizēts projekta “Līvānu ūdenssaimniecības attīstība, III kārta” noslēgums, kas virzīts uz projekta rezultatīvo rādītāju sasniegšanu (mājsaimniecību pieslēgumi centralizētai ūdens un kanalizācijas sistēmai). Projekta attiecināmo izdevumu gala summa 3 858 431,82 EUR, t. sk. Eiropas Savienības finansējums 3 279 667,05 EUR un pašvaldības finansējums 578 764,77 EUR.
* Daudzdzīvokļu mājās, kurās jau ir izveidoti uzkrājumi māju atjaunošanai un plānoto remontdarbu veikšanai, tiks veikti remontdarbi.
* Turpinās aktīvs darbs pie debitoru parādu piedziņas.
* Tiek plānota atkritumu savākšanas un šķirošanas pakalpojuma kvalitātes pilnveidošana, šķiroto atkritumu laukumu izbūve.
* Tiek plānots turpināt uzlabot ūdens mērījumu nolasīšanas sistēmu.

Galvenie finanšu rādītāji 2022. un 2021. gadā:

* Neto apgrozījums pa darbības veidiem:

|  |  |  |  |
| --- | --- | --- | --- |
| Darbības veidi | 31.12.2022.,  EUR | 31.12.2021.,  EUR | Izmaiņas (+,-), EUR |
| Apsaimniekošanas pakalpojumi, īres maksas pakalpojumi | 660 622 | 675 478 | (14 856) |
| Sadzīves atkritumu apsaimniekošana | 336 458 | 335 088 | 1 370 |
| Kanalizācijas un ūdens pakalpojumi | 496 740 | 481 050 | 15 690 |
| Teritorijas uzturēšana, labiekārtošana | 463 556 | 436 344 | 27 212 |
| Pārējie | 39 044 | 33 640 | 5 404 |
| Būvniecības pakalpojumi | 54 600 | 47 416 | 7 184 |
| **Kopā** | **2 051 020** | **2 009 016** | **42 004** |

* Peļņa/zaudējumi

1. 2022.gadu sabiedrība noslēdza ar 33 762 EUR peļņu. Peļņa skaidrojama ar:

* Dzīvokļu saimniecības iecirknī peļņa veidojas no iedzīvotāju remontdarbu uzkrājumu naudas, kas tiks veikti saskaņā ar plānoto darbu grafiku. No daudzdzīvokļu māju izveidotajiem uzkrājumiem 2022. gadā ir paveikti remontdarbi 138 tūkst. EUR vērtībā. Uz 01.01.2023. saņemtie un vēl neizlietotie uzkrājumi remontdarbiem ir 412 tūkst. EUR.
* Pārdoti 6 pamatlīdzekļi.
* Pamatdarbības kopējie izdevumi ir 2 154 417 EUR, lielākās izmaksas sastāda personāla atalgojums 1 090 774 EUR un pamatlīdzekļu nolietojums 470 910 EUR.
* Sabiedrība nodokļu nomaksu veikusi noteiktajos termiņos, darba alga darbiniekiem tiek izmaksāta saskaņā ar darba līgumiem.

1. 2021.gadu sabiedrība noslēdza ar 104 880 EUR peļņu. Peļņa skaidrojama ar:

* Lai nodrošinātu 2017.gada 29. septembra Aizdevuma līguma Nr. A1/1/17/694 pamatsummas atmaksu, ūdenssaimniecības pakalpojumu tarifā (saskaņā ar SPRK metodiku) tika iekļauta kredīta pamatsumma, bet netika iekļauts par aizdevuma līdzekļiem izveidoto pamatlīdzekļu nolietojums. Līdz ar to aizdevuma pamatsummas atmaksu nodrošina peļņa, kas tiek gūta caur pakalpojuma tarifu. Tas bija nepieciešams sakarā ar to, ka aizdevuma atmaksas termiņš ir 30 gadi, bet izveidoto pamatlīdzekļu nolietojuma laiks – 50 gadi.
* Aktīvi

|  |  |  |
| --- | --- | --- |
| Aktīvs | 2022.gads, EUR | 2021.gads, EUR |
| Ilgtermiņa ieguldījumi |  |  |
| Nemateriālie ieguldījumi |  |  |
| Koncesijas, patenti, licences, preču zīmes un tamlīdzīgas tiesības. | 1 264 | 91 |
|  |  |  |
| Nemateriālie ieguldījumi kopā | **1 264** | **91** |
| Pamatlīdzekļi |  |  |
| Nekustamie īpašumi: |  |  |
| a) zemes gabali, ēkas un inženierbūves | 13 366 917 | 13 656 124 |
| Ilgtermiņa ieguldījumi nomātajos pamatlīdzekļos | 3 309 | 3 782 |
| Tehnoloģiskās Iekārtas un ierīces | 764 866 | 803 537 |
| Pārējie pamatlīdzekļi un inventārs. | 45 451 | 19 203 |
| Pamatlīdzekļu izveidošana un nepabeigto celtniecības objektu izmaksas | 6 313 | 4 930 |
|  |  |  |
| Pamatlīdzekļi kopā | **14 186 856** | **14 487 576** |
| Ilgtermiņa ieguldījumi kopā | **14 188 120** | **14 487 667** |
| Apgrozāmie līdzekļi |  |  |
| Krājumi |  |  |
| Izejvielas, pamatmateriāli un palīgmateriāli. | 76 928 | 63 596 |
| Avansa maksājumi par krājumiem | 584 | 3 840 |
| Krājumi kopā | **77 512** | **67 436** |
| Debitori |  |  |
| Pircēju un pasūtītāju parādi. | 248 238 | 254 139 |
| Nākamo periodu izmaksas.  Citi debitori  Uzkrātie ieņēmumi | 2 491  75  0 | 1 862  75  6 316 |
| Debitori kopā | **250 804** | **262 392** |
| Nauda | **586 014** | **481 437** |
| Apgrozāmie līdzekļi kopā | **914 330** | **811 265** |
| Aktīvu kopsumma | **15 102 450** | **15 298 932** |

* Naudas atlikums

|  |  |  |
| --- | --- | --- |
|  | 2022.gads, EUR | 2021.gads, EUR |
| Kasē | 329 | 363 |
| Bankā | 585 685 | 481 074 |
| **Kopā** | **586 014** | **481 437** |

* Pamatkapitāls, Pašu kapitāls

|  |  |  |  |  |
| --- | --- | --- | --- | --- |
|  | Akciju vai daļu  kapitāls (pamatkapitāls) | Ilgtermiņa  ieguldījumu  pārvērtēšanas  rezerve | Nesadalītā peļņa vai zaudējumi | Pašu kapitāls  /kopā |
| Atlikums 2020.gada 31.decembrī | 3 907 405 | 5 609 | (434 909) | 3 478 105 |
| Ilgtermiņa ieguldījumu pārvērtēšanas rezerves atlikuma palielinājums/samazinājums |  | (5 609) |  | (5 609) |
| Nesadalītās peļņas palielinājums/samazinājums |  |  | 97 538 | 97 538 |
| Atlikums 2021.gada 31.decembrī | 3 907 405 | 0 | (337 371) | 3 570 034 |
| Nesadalītās peļņas palielinājums/samazinājums |  |  | 33 762 | 33 762 |
| Pamatkapitāla palielinājums | 25 000 |  |  | 25 000 |
| Atlikums 2022.gada 31.decembrī | 3 932 405 | 0 | (303 609) | 3 628 796 |

* Veiktās iemaksas valsts un pašvaldības budžetā

|  |  |  |
| --- | --- | --- |
| Nodoklis/maksājums | 2022. gads,  EUR | 2021. gads,  EUR |
| Dividendes pašvaldībai, EUR | 0 | 0 |
| Iedzīvotāju ienākuma nodoklis | 111 612 | 106 346 |
| Uzņēmuma ienākuma nodoklis | 0 | 0 |
| Pievienotās vērtības nodoklis | 292 886 | 277 123 |
| VSAOI | 340 222 | 317 982 |
| Dabas resursu nodoklis | 11 832 | 14 222 |
| Nekustamā īpašuma nodoklis | 11 730 | 11 867 |
| Uzņēmējdarbības riska nodeva | 508 | 528 |
| Transporta līdzekļu ekspluatācijas un vieglo transportlīdzekļu nodoklis | 5 975 | 5 493 |
| Citas nodevas un iemaksas | 0 | 0 |
| Kopā nodokļi, nodevas | **774 765** | **733 561** |

*Informācijas avots:* **SIA valdes informācija**

**10. SIA "Līvānu slimnīca".**

SIA „Līvānu slimnīca”, reģ. Nr. Nr. 40003231451, juridiskā adrese: Zaļā iela 44, Līvāni, Līvānu novads, LV-5316, reģistrēta Latvijas Republikas Uzņēmumu reģistrā 1994.gada 1.decembrī. Līvānu novada pašvaldībai pieder SIA „Līvānu slimnīca” 100 % kapitāla daļu.

Sabiedrībai nav līdzdalības citās kapitālsabiedrībās.

Valde: Vadims Krimans - valdes priekšsēdētājs.

SIA "Līvānu slimnīca" pamatdarbības veids ir medicīnisko un sociālo pakalpojumu sniegšana.

SIA Līvānu slimnīca nodrošina medicīnisko un sociālo pakalpojumu sniegšanu Līvānu novada iedzīvotājiem, kā arī iedzīvotājiem no visas Latvijas teritorijas.

Stacionārā nodaļa

2022.gadā veiktais darba apjoms atbilstoši līguma nosacījumiem ir 1 174 969 EUR, t.sk. darba samaksas pieaugumam 41 901 EUR.

2023.gadā noslēgtā plānotā līguma summa ir 1 362 233 EUR, t.sk. darba algas pieaugumam

63 405 EUR.   
  
Ambulatorā nodaļa  
2022.gadā veiktais darba apjoms atbilstoši līguma nosacījumiem ir 337 773 EUR, t.sk. darba algas pieaugumam 7 917 EUR.

2023.gadā noslēgtais līgums par plānotajiem ambulatorajiem pakalpojumiem ir 262 067 EUR, t.sk. darba algas pieaugumam EUR 6 917.   
SIA “Līvānu slimnīca” nodrošina un uzlabo kvalitāti medicīniskās aprūpes mājās pakalpojumiem Līvānu novada iedzīvotājiem.

Ilgstošas sociālās aprūpes un sociālās rehabilitācijas nodaļa   
2022.gadā uzturēšanās diena maksa sastādīja no 12,50 EUR līdz 15,50 EUR par 1 diennakti.   
2022.gada ieņēmumi par sociāliem pakalpojumiem sastādīja 236 911 EUR.

Svarīgākie pasākumi 2022.gadā

Turpinām uzlabot sniegto stacionārās un ambulatoro veselības aprūpes un uzņemšanas nodaļas, kā arī ilgstošās sociālās aprūpes un sociālās rehabilitācijas nodaļas pakalpojumu kvalitāti, tai skaitā speciālistu piesaisti (ārsti, medmāsas, māsu palīgi, aprūpētājas u.c.).  
 Turpinās sadarbība ar  „DR. MAURIŅA vēnu klīniku”, “Veselības centrs 4” un citiem privātiem pakalpojumu sniedzējiem veselības pakalpojumu nodrošināšanā. Nodrošinām tālāko konsultāciju sniegšanu iedzīvotājiem pie speciālistiem (ārsts –traumatologs, ortopēds, dermatologs, neirologs, ķirurgi, oftalmologs, ginekologs, u.c.). Pieprasīts pakalpojumu piedāvājums, piemēram, holtera monitorēšana (iepirkti holtera monitori), kurus izmanto vietējo un citu apkārtesošo pašvaldību iedzīvotāji. 2022.gadā Līvānu slimnīcā notika Mobilā mammogrāfa pārbaudes. Līvānu slimnīca noorganizēja Donora dienas sadarbībā ar Asins Donoru centru.

Stacionāra nodaļā un Ilgstošās sociālās aprūpes un sociālās rehabilitācijas nodaļā iegādāts aprīkojums (funkcionālas gultas un funkcionāli skapīši u.c.). Ambulatorā nodaļā fizioterapeita kabinetam iegādātas jaunas mēbeles pakalpojumu nodrošināšanai.

Uzstādīta centralizēta skābekļa sistēma, lai nodrošinātu skābekļa terapiju smagiem pacientiem.

Ilgstošās sociālās aprūpes un sociālās reahabilitācijas nodaļā veikta vienkāršotā telpu atjaunošana (atjaunotas klientu divas dzīvojamās telpas).

Sakarā ar energoefektivitātes uzlabošanu elektriskās lampas tika nomainītas uz mūsdienīgām LED lampām. Uzsākts darbs pie slimnīcas teritorijas izgaismošanas, pārejot uz sensoro apgaismošanu, kā arī veikts laternu remonts.

Uzsākti atjaunošanas darbi Līvānu slimnīcas saimniecības ēkai, ar mērķi pārvietot mirušo personu uzglabāšanas kameras izveidotā atjaunotā telpā, lai darbiniekiem atvieglotu pienākumu veikšanu.

Pilnveidota iestādes pakalpojumu darbība, darbojas verifikācijas sistēma medikamentu uzskaitei slimnīcā, tiek ievadīti jauni dati sistēmā SAIRIS (stacionāra ārstniecības iestāžu resursu informācijas sistēma). Sadarbības līguma ietvaros ar Jēkabpils Reģionālo slimnīcu turpinās darbs speciālistu piekļūšanai DATAMED sistēmā (radioloģisko izmeklējumu pārlūkošanai). Notiek plānveidīgs darbs e-veselības kvalitātes uzlabošanā un ieviešanā. Tiek veikta datortehnikas aprīkojuma un printeru uzstādīšana slimnīcas darbības kvalitatīvai nodrošināšanai.

Ārsti speciālisti patstāvīgi apmeklē seminārus un apmācības, kā arī izmanto EVISIT piedāvātās maksas un bezmaksas lekcijas savas kvalifikācijas paaugstināšanai. Stacionāra nodaļas darbinieku dalība tālākizglītības, profesionālās kvalifikācijas paaugstināšanas pasākumos (semināri, apmācības u.c.). Ilgstošās sociālās aprūpes un sociālās rehabilitācijas nodaļa izstrādā mācību plānu veikt apmācības aprūpētājiem, sociāliem darbiniekiem, medmāsām sadarbībā ar mācību centriem atbilstoši likumdošanai. Sadarbībā ar NVA un mācību centriem apmācām un sagatavojam aprūpētājus prakses laikā gan vietējos iedzīvotājus, gan no blakus esošām pilsētām, piemēram, Jēkabpils.

Turpinām sadarbību ar reģionālām un valsts slimnīcām, ievērojot noslēgtā līguma nosacījumus par sadarbību ar Jēkabpils reģionālo slimnīcu. Turpinām sadarbību par sociālo pakalpojumu nodrošināšanu ar Sociāliem dienestiem, klientiem un klientu tuviniekiem.

Svarīgākie līgumi

Līvānu novada domes nedzīvojamo telpu nomas līgums Nr.139 noslēgts 2004.gada 10.decembrī un ir spēkā līdz 2014.gada 30.novembrim. 2008.gada 03.martā noslēgta vienošanās Nr.1 par grozījumiem 2004.gada 10.decembra nomas līgumā Nr. 139. Grozījumi pagarina līguma termiņu līdz 2020.gada 31.decembrim. 2016.gada 17.augustā noslēgta vienošanās par grozījumiem 2004.gada 10.decembra nomas līgumā Nr.139. Grozījumi pagarina līguma termiņu līdz 2031.gada 31.decembrim.

Plānotie būtiskākie notikumi 2023.gadā

1. Stacionāra, ambulatorās un uzņemšanas nodaļas darba kvalitātes uzlabošanai un pakalpojumu sniegšanai iegādāties medicīnisko aprīkojumu (acu ārstu kabinetam aparātu redzes lauka precizēšanai u.t.t.). Ķirurģa kabinetam iegādāties mūsdienīgu LED lampu ķirurģisku manipulāciju veikšanai un kondicionieri ķirurga pārsiešanas kabinetā. Jaunu medicīnisko kušetu un apskates kušetes iegāde (ginekoloģijas, ķirurga, ultrasonografijas kabinetiem un uzņemšanas nodaļai).
2. Ilgstošās sociālās aprūpes un sociālās rehabilitācijas nodaļai iegādāties aprīkojumu -metāla skapjus (2 gab.), evakuācijas palagus un evakuācijas nestuves (35 gab.) u.t.t..
3. Veikt Līvānu slimnīcas medikamentu noliktavas kosmētisko remontu un jaunu mēbeļu iegādi (metāla plaukti uc.).
4. Rentgena kabinetam iegādāties jaunu uzlabotu programmu attēlu pārraidīšanai DATAMED sistēmā.
5. Turpināt līgumu ar Veselības inspekciju par gaisa kvalitātes monitorēšanu, par ventilācijas sistēmas un apgaismojuma pārbaudes veikšanu.
6. Jautājuma risināšana par ģeneratora iegādi un uzstādīšanu.
7. Risināt jautājumu par katlu mājas gāzes iekārtas nomainīšanu (jaunu iekārtu iegādei), lai nodrošinātu siltuma un ūdens apgādi neatkarīgi no pilsētas apkures sezonas.
8. Paplašināt videonovērošanas iespējas, lai monitorētu slimnīcas teritoriju ne tikai iekšējās telpas, bet arī ārējās teritorijas uzraudzību.
9. Slimnīcas stacionāra nodaļā un ilgstošās sociālās aprūpes un sociālās rehabilitācijas nodaļā nomainīt aprīkojumu uz mūsdienīgām funkcionālām gultām, funkcionāliem skapīšiem, pretizgulējumu matračiem, kā arī iegādāties jaunu gultas veļu un dvieļus.
10. Strādājam pie alternatīva lifta izveidošanas no ārpuses.
11. Turpināt gaisa kvalitātes monitorēšanu, lai sekotu svaiga gaisa nodrošināšanai telpās.
12. Risināt jautājumu par transporta iegādi klientu un pacientu pārvietošanai.
13. Plānojam veikt kosmētisko remontu virtuvei, iekārtu un inventāra nomainīšanu, virtuves ventilācijas sistēmas un šahtas renovāciju, iegādātas Elektrolux plītis.
14. Līvānu slimnīcā uzstādīt higiēnas veikšanai sensoru aprīkojumu, ar elektronisku atskaišu sistēmas ieviešanu (papīra dvieļu, tualetes papīra, roku mazgājamā līdzekļu ekonomisku uzskaiti).
15. Plānot dušas kabīņu uzstādīšanu stacionāra nodaļas un ilgstošās sociālās aprūpes un sociālās rehabilitācijas nodaļas darbinieku higiēnas procedūru veikšanai.
16. Ūdens sistēmas izveide sadarbībā ar firmu SIA EDEN, lai nodrošinātu darbiniekus un pacientus/klientus ar kvalitatīvu ūdeni (aukstā, karstā, gāzētā).

Galvenie finanšu rādītāji 2022. un 2021.gadā:

|  |  |  |
| --- | --- | --- |
| Finanšu rādītājs | 2022.gads, EUR | 2021.gads, EUR |
| Apgrozījums | 1 868 144 | 1 696 051 |
| Peļņa/ zaudējumi | 205 044 | 101 994 |
| Aktīvi | 602 025 | 628 984 |
| Naudas atlikums | 1 004 685 | 838 671 |
| Pamatkapitāls | 762 535 | 762 535 |
| Pašu kapitāls | 1 123 074 | 918 030 |
| Veiktās iemaksas valsts un pašvaldību budžetā | 524 077 | 485 940 |

*Informācijas avots:* **SIA valdes informācija**

**11.SIA „Atkritumu apsaimniekošanas Dienvidlatgales starppašvaldību organizācija”**

SIA „Atkritumu apsaimniekošanas Dienvidlatgales starppašvaldību organizācija”, reģ. Nr. 41503029988, , juridiskā adrese: Ģimnāzijas iela 28-2, Daugavpils, LV-5401, dibināta 2002.gada 6.maijā. Līvānu novada pašvaldībai uz 31.12.2022. pieder SIA „Atkritumu apsaimniekošanas Dienvidlatgales starppašvaldību organizācija” 5,28% kapitāla daļu.

Sabiedrībai nav līdzdalības citās kapitālsabiedrībās.

Valde: Aivars Pudāns, valdes loceklis.

Atbilstoši Sabiedrisko pakalpojumu regulēšanas komisijas izsniegtajai licencei Nr. A10015  SIA „Atkritumu  apsaimniekošanas Dienvidlatgales starppašvaldību organizācija” ir atļauts veikt sadzīves atkritumu apglabāšanu atkritumu poligonā „Cinīši”,  Demenes  pagastā, Daugavpils novadā.

SIA „AADSO” veiktā darbība saskaņā ar likuma „Par sabiedrisko pakalpojumu regulatoriem” 2.panta otrās daļas 5.punktu, ir valsts regulēta sabiedrisko pakalpojumu sniegšana. Regulators nosaka tarifu aprēķināšanas metodiku un tarifus. Līdz ar minēto, SIA „AADSO” sniedz pakalpojumu (sadzīves atkritumu apglabāšanu atkritumu poligonā) par tarifu, kuru nosaka valsts institūcija – Sabiedrisko pakalpojumu regulators.

SIA „AADSO” svarīgākie uzdevumi 2022.gadā:

1. Nodrošināt efektīvu un videi draudzīgu atkritumu apsaimniekošanu Dienvidlatgales reģionā;
2. Nodrošināt kvalitatīvu atkritumu apsaimniekošanu Daugavpils administratīvajā teritorijā;
3. Veicināt ES un valsts finansējuma piesaisti, ilgtspējīgas darbības un attīstības nodrošināšanai;
4. Nodrošināt SIA “AADSO” resursu ilgtspējīgu un efektīvu izmantošanu;
5. Veicināt informācijas apmaiņu, izglītošanu vides un atkritumu apsaimniekošanas jautājumos.

2023. gadā Sabiedrība plāno turpināt savu darbību izvēlētajā virzienā ar mērķi gūt peļņu. 2023. gadā vadība paredz pārdošanas apjoma rentabilitātes pieaugumu, jo ir paredzēts piesaistīt jaunus klientus.

Pārskata periodā Eiropas Savienība un ASV (OFAC) ir ieviesušas un turpina papildināt ierobežojošus pasākumus attiecībā pret Krievijas un Baltkrievijas personu darbībām, kas grauj vai apdraud Ukrainas teritoriālo integritāti, suverenitāti un neatkarību. Šādas darbības ierobežo globālās ekonomikas izaugsmes tempus un rodas ievērojama nenoteiktība par turpmāko attīstību. Noteiktās starptautiskās sankcijas nav ietekmējušas Sabiedrības darbību, izņemot strauju degvielas, elektroenerģijas un citu energoresursu cenu kāpumu, kas būtiski palielina uzņēmuma izmaksas.

|  |  |  |
| --- | --- | --- |
| Galvenie finanšu rādītāji | 2022.gads, EUR | 2021.gads, EUR |
| Apgrozījums | 5 219 954 | 4 482 049 |
| Peļņa/ zaudējumi | 96 406 | 361 477 |
| Aktīvi | 5 654 069 | 5 464 559 |
| Naudas atlikums | 318 526 | 1 630 296 |
| Pamatkapitāls | 488 480 | 485 900 |
| Pašu kapitāls | 2 277 426 | 2 358 959 |
| Veiktās iemaksas valsts un pašvaldību budžetā | 4 140 981 | 3 134 519 |

*Informācijas avots*[www.aadso.lv](http://www.aadso.lv)